Die 10 Sekonde-Reel (Sagteband)
Jy sien ’n vrou in ’n winkel staan en huil en jy wil vra of jy kan help, maar jy hou aan loop. Jy hoop jy sal volgende keer beter vaar … maar sal jy?
In Die 10 sekonde-reël wys Clare de Graaf hoe jy meer bewus kan word van God se stem in jou lewe. Hy gee ook ’n eenvoudige reël wat jou sal help om dadelik gehoorsaam te wees: Doen net die volgende ding wat jy redelik seker is God wil hê jy moet doen.
In hierdie boek gee Clare werklike voorbeel­de van gewone mense wat volgens dié reël leef en hoe dit hulle lewe verander het, asook die mense na wie hulle uitgereik het. Die handige studiegids met besprekingsvrae agterin die boek sal help om die praktiese riglyne in jou lewe vas te lê.
Hierdie reël maak dit maklik om Jesus te volg – moenie tob nie, doen dit net!
Dit is nie dat die Christelike ideaal op die proef gestel
en te lig bevind is nie. Dit is te moeilik bevind en nie
op die proef gestel nie.
Die klop teen die venster aan die passasierskant
is so hard en onverwags dat dit hulle albei laat
skrik – pa en seun. Dat die pa so pas ’n kontant-
onttrekking by die OTM gedoen het en met die kon-
tant in sy hand sit, maak hom net angstiger. Maar toe
hy in die rigting van die geluid draai, sy hart wild aan
die klop, staan daar net ’n tingerige, bejaarde vrou by
die passasiersvenster met haar neus feitlik teenaan die
glas. Sy lyk nog banger as hy. Die pa bars amper hard-
op uit van die lag. Sy het hulle al twee behoorlik die
skrik op die lyf gejaag! “Maak jou venster oop, seun,”
sê hy. Ter wille van sy seun hoop hy hy klink meer
selfversekerd as wat hy voel.
“Kan julle my miskien help om kos vir my klein-
kinders in die hande te kry?” vra die ou vrou.
Die pa, ’n voormalige prokureur wat onlangs ’n
leraar geword het, is skepties. Hy sien geen rede om
bang te wees vir hierdie vrou nie, maar hy sien ook
geen rede om te glo dat sy die waarheid praat nie. Is
dit ’n slenter? Dit help ook nie dat sy seun, met sy ge-
sig weggedraai van die vrou net ’n halfmeter van hom
af, wild Nee! pleit met sy oë nie.
You're reviewing: Die 10 Sekonde-Reel (Sagteband)